Document ID: 32007R1352

REGULAMENTUL (CE) NR. 1352/2007 AL COMISIEI
din 16 noiembrie 2007
de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
întrucât:
(1)
Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora (2) a fost actualizat prin Regulamentul (CE) nr. 702/2007 pentru a se ține seama de concluziile experților chimiști. Modificările introduse în Regulamentul (CEE) nr. 2568/91 constau în mod special în determinarea procentului de monopalmitat de 2-gliceril care este mai exact pentru detectarea uleiurilor esterificate și în scăderea valorii-limită pentru conținutul de stigmastadienă din uleiurile de măsline virgine, care permite o mai bună separare a uleiurilor de măsline virgine de cele rafinate.
(2)
Prin urmare, este necesară modificarea notei complementare 2 de la capitolul 15 din Nomenclatura Combinată privind uleiurile de măsline și uleiurile din sâmburi de măsline.
(3)
Prin urmare, Regulamentul (CEE) nr. 2658/87 trebuie modificat în consecință.
(4)
Modificarea adusă în anul 2007 Regulamentului (CEE) nr. 2568/91 se aplică începând cu 1 ianuarie 2008. Din motive de coerență, prezentul regulament trebuie să se aplice începând cu aceeași dată.
(5)
Măsurile prevăzute în prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 2658/87 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 noiembrie 2007.

Labels: 3
17